สวัดดีค่ะ ไปฉีดยาคุมครั้งแรกแบบ3เดือน แล้วประจำเดือนมาแค่ครั้งเดียว พอครั้งต่อไปมีเลือดออกนิดเดียว แล้วยังไม่มีอีกเลย ตั้งแต่ฉีดยาคุมมารู้สึกว่าตัวเองไม่มีแรง ปวดหัว ทำอะไรนิรู้สึกเหนื่อยหายใจไม่ค่อยออก อยากรู้ว่ามีโอกาศท้องไหมค่ะ ต้องทำยังไงต่อไปค่ะ
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือนนั้น มักทำให้มีเลือดออกกะปริดกะปรอย หรืออาจทำให้ประจำเดือนมาบ่อย มานานกว่าปกติ แต่เมื่อผ่านไปซักระยะ ประจำเดือนมักจะขาดหายไป ซึ่งเป็นผลจากฮอร์โมนจากยา ที่ไปทำให้เยื่อบุโพรงมดลูกฝ่อบางลง แต่ก็ไม่ได้อันตรายอะไรดังนั้น การทีประจำเดือนขาดหายไป จึงน่าจะเกิดจากผลของยาฉีดมากกว่าเกิดการตั้งครรภ์ขึ้น เพราะประสิทธิภาพของยาฉีดคุมกำเนิดนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% แต่หากไม่มั่นใจ ก็ควรตรวจหาการตั้งครรภ์ดูค่ะหากตรวจไม่พบการตั้งครรภ์ อาการต่างๆ ที่เป็นอยู่ เช่น ไม่มีแรง ปวดหัว เหนื่อย ก็อาจเกิดจากผลข้างเคียงของยาฉีดได้เช่นกัน หรืออาจเกิดจากสาเหตุอื่นๆ เช่น การมีความเครียด วิตกกังวล พักผ่อนไม่เพียงพอ เป็นต้น หากอาการเป็นมาก ก็อาจต้องพิจารณาไม่ไปฉีดยาคุมกำเนิดต่อ และรอดูว่าอาการจะดีขึ้นหรือไม่ค่ะ